政府致力加強愛國主義教育,工聯會會長兼立法會議員吳秋北就大賣廣告,話工聯會完全可以作為一個愛國主義教育嘅基地,問政府會唔會安排中小學去工聯會總部,又或者有百年歷史嘅工會參觀喎。
立法會今日討論有關愛國主義教育嘅口頭質詢,吳秋北發言嗰陣就提到,工聯會作為愛國愛港嘅一面旗幟,而國家副主席韓正幾年前亦曾經肯定工聯會係愛國愛港嘅主力軍,吳秋北就建議安排學生參觀工聯會總部。
可向愛國主義教育工作小組提供建議
政制及內地事務局局長曾國衞回應話,單純由政府推動愛國主義教育工作並唔足夠,希望可以全社會動員,結合唔同嘅官民力量做好工作。各方可以向愛國主義教育工作小組秘書處提供建議,會因應情況做適當安排。